
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

11 ΝΟΕΜΒΡΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός περιεχομένου υπεύθυνης δήλωσης των ελλήνων 
εκλογέων που διαμένουν στο έδαφος των λοιπών κρατών της 
Ευρωπαϊκής Οικονομικής Κοινότητας για την άσκηση του 


εκλογικού τους δικαιώματος στις εκλογές του Ευρωπαϊκού 

Κοινοβουλίου του Ιουνίου 1989 . 1 

Όροι οινοπνευματοποίησης 45.000 τόνων περίπου μέλασσας, 
εγχώριας παραγωγής 1988-1989 της Ελληνικής Βιομηχα¬ 
νίας Ζάχαρης. . .. 2 

Καθορισμός αμοιβών Δικαστικών επιμελητών. 3 

Καθορισμός των ορίων της Βιομηχανικής Περιοχής Σητείας (Ν. 
Λασιθίου) στη θέση «Νταούσο» της κτηματικής περιφέρειας 
Σητείας. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 68112 (1) 


Καθορισμός περιεχομένου υπεύθυνης δήλωσης των Ελλήνων εκλο¬ 
γέων που διαμένουν στο έδαφος των λοιπών κρατών της Ευρω¬ 
παϊκής Οικονομικής Κοινότητας για την άσκηση του εκλογικού 
τους δικαιώματος στις εκλογές του Ευρωπαϊκού Κοινοβουλίου 
του Ιουνίου 1989. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 1427/1984 
«Άσκηση του εκλογικού δικαιώματος κατά τις εκλογές του Ευρω¬ 
παϊκού Κοινοβουλίου από τους Έλληνες που διαμένουν στο έδαφος 


των λοιπών κρατών της Ευρωπαϊκής Οικονομικής Κοινότητας» 
(ΦΕΚ 40Α’). 

2. Ότι με απόφαση του Συμβουλίου των Ευρωπαϊκών Κοινοτή¬ 
των της 26ης Ιουλίου 1988 καθορίστηκε η χρονική περίοδος από 
τις 15 έως τις 18 Ιουνίου 1989 για τη διεξαγωγή σε όλα τα Κράτη - 
μέλη της Ε.Ο.Κ. των τρίτων εκλογών για την ανάδειξη με άμεση 
και καθολική ψηφοφορία των αντιπροσώπων στο Ευρωπαϊκό Κοινο¬ 
βούλιο, αποφασίζουμε: 

Καθορίζουμε το περιεχόμενο, την προθεσμία και τον τρόπο υπο¬ 
βολής της υπεύθυνης δήλωσης των ελλήνων εκλογέων που διαμέ¬ 
νουν μόνιμα ή θα βρίσκονται την ημέρα της ψηφοφορίας, για την 
εκλογή των ελλήνων αντιπροσώπων στη Συνέλευση των Ευρωπαϊ¬ 
κών Κοινοτήτων (Ευρωπαϊκό Κοινοβούλιο) του Ιουνίου 1989, στα 
εκτός Ελλάδας Κράτη - μέλη της Ευρωπαϊκής Οικονομικής Κοινό¬ 
τητας, για να ψηφίσουν στο έδαφος των Κρατών αυτών ως εξής: 

1. Περιεχόμενο: Η δήλωση πρέπει να περιέχει: 

α. Όλα τα στοιχεία εγγραφής του εκλογέα στον εκλογικό κατά¬ 
λογο δήμου ή κοινότητας του Ελληνικού Κράτους, όπως αυτά 
προκύπτουν από το εκλογικό του βιβλιάριο, εκτός από τη διεύ¬ 
θυνση κατοικίας και τον αριθμό μητρώου αρρένων ή δημοτο¬ 
λογίου. 

β. Τη διεύθυνση της σημερινής μόνιμης διαμονής του εκλογέα 
(χώρα - πόλη - οδός - αριθμός) και 

γ. Την πόλη της Χώρας μέλους της Ε.Ο.Κ. σε εκλογικό τμήμα 
της οποίας επιθυμεί να ψηφίσει ο εκλογέας. 

Οι δηλώσεις που θα χρησιμοποιηθούν για τον παραπάνω σκοπό 
θα τυπωθούν με φροντίδα του Υπουργείου Εσωτερικών και στην 
πίσω σελίδα τους θα αναγράφονται οι πόλεις των χωρών της Ε.Ο.Κ. 
στις οποίες προβλέπεται να συσταθούν εκλογικά τμήματα. 

Ειδικότερα ο τύπος και το περιεχόμενο της υπεύθυνης δήλωσης 
πρέπει να είναι όπως το παρατιθέμενο υπόδειγμα: 

' ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΕΥΘΥΝΗ ΔΗΛΩΣΗ 

(Για τη συμμετοχή στις εκλογές του Ευρωπαϊκού Κοινοβουλίου) 
Προς Τ.Ελληνική Πρεσβεία ή Προξενείο . .... 

Ο - Η υπογραφόμεν.... δηλώνω ότι: 

α) Είμαι γραμμέν.... στους εκλογικούς καταλόγους του Δήμου ή της Κοινότητας . 

της Επαρχίας.του Νομού. 

και κατέχω εκλογικό βιβλιάριο με τα παρακάτω στοιχεία: 


ΣΤΟΙΧΕΙΑ ΕΚΛΟΓΙΚΟΥ ΒΙΒΛΙΑΡΙΟΥ (συμπληρώνονται με κεφαλαία γράμματα) 

ΝΓ-ΜΟΣ: . 

,ΗΜΟΣ ή ΚΟΙΝΟΤΗΤΑ: 

ΕΝΟΡΙΑ: . 

ΑΥΞ. ΑΡΙΘ. ΒΙΒΛΙΑΡΙΟΥ: 

ΕΠΩΝΥΜΟ: . .. 

ΟΝΟΜΑ: . 

ΟΝΟΜΑ ΠΑΤΕΡΑ: . 

ΕΤΟΣ ΓΕΝΝΗΣΕΩΣ: .... 

ΕΠΑΓΓΕΛΜΑ:. 

β) Η σημερινή μόνιμη διαμονή μου είναι: 


(Συμπληρώνονται με κεφαλαία Λατινικά Γράμματα) 


ΔΙΕΥΘΥΝΣΗ: (οδός).(αριθ.) 

ΠΟΛΗ: .ΧΩΡΑ: . 


γ) Επιθυμώ να ψηφίσω σε εκλογικό τμήμα της πόλης . της δικαιοδοσίας σας στις εκλογές Ευρωπαϊκού Κοινοβουλίου του Ιουνίου 1989, δεδομένου 
ότι θα βρίσκομαι εκεί κατά την ημέρα της ψηφοφορίας. 

. 1989 

Ο-Η Δηλ. 


,ΧΡΟΝ/ΓΙΑ ΕΚΔΟΣΗΣ 


ΟΝΟΜΑ ΣΥΖΥΓΟΥ: 


(υπογραφή) 






























ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΟΛΕΙΣ ΧΩΡΩΝ ΜΕΛΩΝ Ε.Ο.Κ. ΣΉΣ ΟΠΟΙΕΣ 
ΠΡΟΒΛΕΠΕΤΑΙ 

ΟΤΙ ΘΑ ΣΥΣΤΑΘΟΥΝ ΕΚΛΟΓΙΚΑ ΤΜΗΜΑΤΑ 
ΒΕΛΓΙΟ 

ΑΜΒΕΡΣΑ 

ΒΡΥΞΕΛΛΕΣ 

ΛΙΕΓΗ- 

ΣΛΡΛΕΡΟΤΑ 

ΓΑΛΛΙΑ 

ΜΑΣΣΑΛΙΑ 

ΛΥΏΝ- 

ΠΑΡΙΣΙ 

ΣΤΡΑΣΒΟΥΡΓΟ 

ΔΑΝΙΑ 

ΚΟΠΕΝΧΑΓΗ 

ΙΡΛΑΝΔΙΑ 

ΔΟΥΒΛΙΝΟ 

ΛΟΥΞΕΜΒΟΥΡΓΟ 

ΛΟΥΞΕΜΒΟΥΡΓΟ 

11ΑΑ1Α 

ΒΕΝΕΤΙΑ 

ΜΠΟΛΩΝΙΑ 

ΓΕΝΟΒΑ 

ΦΛΩΡΕΝΤΙΑ 

ΜΙΛΑΝΟ 

ΝΕΑΠΟΛΗ 

ΜΠΛΡΙ 

ΠΑΛΕΡΜΟ 

ΡΩΜΗ 

ΠΕΡΟΥΤΖΙΑ 

Μ. ΒΡΕΤΑΝΙΑ 

ΛΟΝΔΙΝΟ 

ΟΛΛΑΝΔΙΑ 

ΡΟΤΕΡΤΑΜ 

ΟΥΤΡΕΧΤΗ 

ΙΣΠΑΝΙΑ 

ΜΑΔΡΙΤΗ 

ΔΥΤΙΚΗ ΓΕΡΜΑΝΙΑ 

ΑΝΝΟΒΕΡΟ 

ΓΚΕΤΙΝΓΚΕΝ 

ΓΚΙΦΧΟΡΝ 

ΜΠΡΑΟΥΝΣΒΑΪΓΚ 

ΑΜΒΟΥΡΓΟ 

ΗΡΕΜΗ 

ΧΑΑΡΜΠΟΥΡΓΚ 

ΒΕΡΟΛΙΝΟ 

ΚΟΛΩΝΙΑ 

ΑΑΧΕΝ 

ΒΟΝΝΗ 

ΛΕΒΕΡΚΟΥΖΕΝ 

ΝΤΙΡΕΝ 

ΜΟΝΑΧΟ 

ΛΟΥΓΚΣΜΠΟΥΡΓΚ 

ΛΙΝΤΑΟΥ 

ΝΙΡΝΜΠΕΡΓΚ 

ΝΤΑΧΑΟΥ 

ΦΙΡΘ 

ΝΤΙΣΕΛΝΝΤΟΡΦ 

ΒΟΥΠΕΡΤΛΛ 

ΕΣΣΕΝ 

ΖΟΛΙΝΓΚΕΝ 

ΚΡΕΦΕΛΝΤ 

ΝΤΟΥΪΣΜΠΟΥΡΓΚ 

ΝΤΟΡΤΜΟΥΝΤ 

ΑΛΤΕΝΑ 

ΒΙΤΕΝ 

ΓΚΕΖΕΛΚΙΡΧΕΝ 

ΓΚΙΤΕΡΣΛΟ 

ΛΙΝΤΕΝΣΑΪΝΤ 

ΜΙΝΣΤΕΡ 

ΜΠΙΛΕΦΕΛΝΤ 

ΜΠΟΧΟΥΜ 

ΧΑΓΚΕΝ 

ΧΕΡΤΕΝ 


ΧΕΡΦΟΡΝΤ 

ΣΤΟΥΤΓΑΡΔΗ 

ΓΚΕΠΙΝΓΚΕΝ 

ΕΣΛΙΝΓΚΕΝ 

ΖΙΝΤΕΛΦΙΝΓΚΕΝ 

ΚΑΡΛΣΡΟΥΗ 

ΛΟΥΝΤΒΙΓΚΣΜΠΟΥΡΓΚ 

ΜΑΝΧΑΪΜ 

ΟΥΛΜ 

ΡΟΪΤΛΙΝΓΚΕΝ 

ΡΟΤΒΑΪΛ 

ΤΙΜΠΙΝΓΚΕΝ 

ΦΡΑΪΜΠΟΥΡΓΚ 

ΧΑΪΛΜΠΡΟΝ 

ΧΑΪΝΤΕΝΧΑΪΜ 

ΦΡΑΝΚΦΟΥΡΤΗ 

ΑΣΑΦΕΝΜΠΟΥΡΓΚ 

ΒΙΣΜΠΑΝΤΕΝ 

ΓΚΙΣΣΕΝ 

ΛΟΥΝΤΒΙΚΣΧΑΦΕΝ 

ΝΤΑΡΜΣΤΑΤ 

ΟΦΕΝΜΠΑΧ 

ΡΙΣΣΕΛΣΧΑΪΜ 

ΣΑΑΡΜΠΡΙΚΕΝ 

ΣΒΑΪΝΦΟΥΡΤ 

Εκλογικά τμήματα είναι πιθανό να συσταθούν και σε άλλες πέρα 
από τις παραπάνω αναγραφόμενες πόλεις, εφόσον από τις δηλώσεις 
των εκλογέων προκόψει ικανός αριθμός ψηφοφόρων που διαμένουν 
στις άλλες αυτές πόλεις και υπάρχουν σ’ αυτές οι δυνατότητες και οι 
προϋποθέσεις που απαιτούνται για τη σύσταση και λειτουργία εκλο¬ 
γικών τμημάτων. Είναι επίσης πιθανό σε κάποια από τις παραπάνω 
αναγραφόμενες πόλεις να μη συσταθεί τελικά εκλογικό τμήμα, λόγω 
ελάχιστου αριθμού εκλογέων που θα δηλώσουν να ψηφίσουν σ’ αυτή 
την πόλη, οπότε οι εκλογείς αυτοί θα ενταχθούν για να ψηφίσουν σε 
εκλογικό τμήμα άλλης πλησιέστερης πόλης. 

2. Προθεσμία για την υποβολή στις οικείες ελληνικές πρεσβευτι¬ 
κές και προξενικές αρχές των Κρατών - μελών της Ε.Ο.Κ. των πα¬ 
ραπάνω υπευθύνων δηλώσεων ορίζεται η από 2 Ιανουάριου 1989 
μέχρι και 20 Φεβρουάριου 1989. 

3. Τρόπος υποβολής: Η υποβολή της υπεύθυνης δήλωσης στην 
οικεία ελληνική προσβευτική ή προξενική αρχή γίνεται είτε από τον 
ίδιο τον εκλογέα είτε από άλλο πρόσωπο της επιλογής του. 

4. Λοιπές λεπτομέρειες: Στον εκλογέα, κατά την κατάθεση της 
δήλωσης συμμετοχής του στις εκλογές, δίνεται από την πρεσβευτική 
ή προξενική αρχή αποδεικτικό παραλαβής. 

Το αποδεικτικό αυτό παραλαβής δίνεται από δέσμη φύλλων 
(μπλοκ) του οποίου τα φύλλα είναι αριθμημένα και στη μέση διά¬ 
τρητα. Το καθένα από τα δύο μέρη έχει τον ίδιο αριθμό και φέρει τη 
σφραγίδα της πρεσβευτικής ή προξενικής αρχής. 

Το ένα μέρος του φύλλου δίνεται στον εκλογέα, πάνω στο οποίο 
γράφεται και το ονοματεπώνυμό του από τον παραλαμβάνοντα τη 
δήλωση πρεσβευτικό, προξενικό ή άλλο έλληνα δημόσια υπάλληλο 
και αποτελεί το αποδεικτικό παραλαβής και το άλλο παραμένει σαν 
στέλεχος στην Πρεσβεία ή το Προξενείο. 

Ο αριθμός που έχει το αποδεικτικό παραλαβής γράφεται στη δή¬ 
λωση του εκλογέα, στο πάνω δεξιό μέρος της. 

Κάτω από τον αριθμό γράφεται η ημερομηνία παραλαβής της δή¬ 
λωσης και τίθεται και η μονογραφή του παραλαμβάνοντος πρεσβευ¬ 
τικού, προξενικού ή άλλου ’Ελληνα δημόσιου υπαλλήλου, που είναι 
εξουσιοδοτημένος γι’ αυτό το σκοπό από τον οικείο πρεσβευτή ή πρό¬ 
ξενο. 

Φωτοαντίγραφο της δήλωσης φυλάσσεται στην πρεσβεία ή το 
προξενείο και το πρωτότυπο αποστέλλεται στο Υπουργείο Εσωτερι¬ 
κών για τη σύνταξη των ειδικών εκλογικών καταλόγων. 

Η φωτοτύπηση των δηλώσεων γίνεται με φροντίδα των πρεσβευ¬ 
τικών ή προξενικών αρχών. Μπορεί όμως αυτή (φωτοτύπηση) να γί¬ 
νεται και με φροντίδα των ίδιων των ενδιαφερομένων εκλογέων ή 
των προσώπων της επιλογής τους, στα οποία θα έχουν αναθέσει και 
τη φροντίδα για την υποβολή των δηλώσεών τους. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Νοεμβρίου 1988 

Ο ΥΠΟΥΡΓΟΣ 

ΑΠΟΣΤ.-ΑΘΑΝ. ΤΣΟΧΑΤΖΟΠΟΥΛΟΣ 

-♦- 

Αριθ. 19294/5100 (2) 

Όροι οινοπνευματοποίησης 45.000 τόνων περίπου μέλασσας, εγ¬ 
χώριας παραγωγής 1988-1989 της Ελληνικής Βιομηχανίας 

Ζάχαρης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα των Νόμων, περί φορολογίας οινο¬ 
πνεύματος, όπως έχουν τροποποιηθεί, συμπληρωθεί και ισχύουν σή¬ 
μερα. 

2. Τις διατάξεις της 85/9.7.62 Πράξης του Υπουργικού Συμ¬ 
βουλίου, που έχει κυρωθεί με τις διατάξεις του άρθρου 1 του Νόμου 
4339/64, σχετικά με την οινοπνευματοποίηση της μέλασσας των 
Ελληνικών Ζαχαρουργείων. 

3. Τις διατάξεις του Νόμου 1558/1985 «Κυβέρνηση και Κυβερ¬ 
νητικά Όργανα». 

4. Τις διατάξεις του Νόμου 301/76 «περί της στην Εφημερίδα 
της Κυβέρνησης δημοσιευόμενης ύλης κ.λπ.». 

5. Την απόφαση 19546/3691/29.9.1986, των Υπουργών Οι¬ 
κονομικών και Εμπορίου, «τιμή σταφιδοκάρπου Α.Σ.Ο., που προορί¬ 
ζεται για οινοπνευματοποίηση». 

6. Την απόφαση 16986/4337/5.10.88 των Υπουργών Οικο¬ 
νομικών, Εμπορίου και Γεωργίας «οινοπνευματοποίηση 45.000 τό¬ 
νων περίπου μέλασσας, παραγωγής της Α.Ε. Ελληνική Βιομηχανία 
Ζάχαρης, από τους οινοπνευματοποιούς Β' κατηγορίας», παραγω¬ 
γής 1988-1989. 

7. Την απόφασή μας 21990/3649/5.11.81 «Διαδικασία οινο- 
πνευματοποίησης εγχώριας μέλασσας - Σύσταση συνεργείων, πα¬ 
ράδοση, παραλαβή και δειγματοληψία». 

8. Τα από 12.9.1988 και 19.9.1988 πρακτικά των οινοπνευ¬ 
ματοποιιών Β' κατηγορίας. 

9. Το ΤΕΕΕΧ του Α.Σ.Ο. από 8.9.88 με αριθ. 11096. 

10. Το ΤΕΕΕΧ Α.Σ.Ο. από 16.8.88 με αριθ. 9937. 

11. Το ΤΕΕΕΧ της Ελληνικής Βιομηχανίας Ζάχαρης από 
8.9.88 με αρ. 8410. 

12. Το ΤΕΕΕΧ Α.Σ.Ο. από 30.8.88 με αριθμ. 10477, αποφασί¬ 
ζουμε: 

Ι.α. Καθορίζουμε τις προσωρινές τιμές πώλησης της μέλασσας, 
για την οποία σχετική είναι η απόφαση 16986/4337/5.10.88 των 
Υπουργών Οικονομικών, Εμπορίου και Γεωργίας και για κάθε χιλ- 
/μο περιεκτικότητας σε ζάχαρα που εκφράζονται σε ιμβερτοζάχαρο 
50%, με παράδοση στον κρουνό των δεξαμενών αποθήκευσής της 
στα Ζαχαρουργεία, από την Α.Ε. Ελληνική Βιομηχανία Ζάχαρης, 
στον Αυτόνομο Σταφιδικό Οργανισμό (Α.Σ.Ο.), σε δεκατέσσερις 
δραχμές και δέκα εκατοστά της δραχμής (14,10). 

Η τιμή αυτή μαζί με το κέρδος του Α.Σ.Ο., διαμορφώνεται σε 
14,70 δρχ., που είναι η τιμή πώλησης της μέλασσας από τον Α.Σ.Ο. 
στους οινοπνευματοποιούς Β’ κατηγορίας. 

β. Οι παραπάνω τιμές των δραχμών 14,10 και 14,70 για κάθε 
χιλιόγραμμο, αυξάνονται ή ελαττώνονται ανάλογα, στην περίπτωση 
που η μέλασσα που παραδίνεται, έχει περιεκτικότητα σε ζάχαρα που 
εκφράζονται σε ιμβερτοζάχαρο, μεγαλύτερη ή μικρότερη του 50%. 

γ. Ο φόρος προστιθέμενης αξίας (Φ.Π.Α.) κατά την πώληση της 
μέλασσας από τον Α.Σ.Ο. στους οινοπνευματοποιούς Β' κατηγορίας, 
βαρύνει τους αγοραστές της μέλασσοις. 

δ. Η πληρωμή της αξίας της μέλασσας γίνεται: 

- Από τον Α.Σ.Ο. στην Α.Ε. Ελληνική Βιομηχανία Ζάχαρης, 
μέσα σε προθεσμία τριών (3) μηνών, από την ημερομηνία παράδο¬ 
σης της μέλασσας στους οινοπνευματοποιούς Β' κατηγορίας από τον 
Α.Σ.Ο., για οινοπνευματοποίηση της. 

- Από τους οινοπνευματοποιούς Β’ κατηγορίας στον Α.Σ.Ο., 
όπως καθορίζεται στις παραγράφους 2 και 3 της κοινής απόφασης 
αριθ. 16986/4337/5.10.88 των Υπουργών Οικονομικών - 
Εμπορίου - Γεωργίας. 

2.α. Η οριστική τιμή της μέλασσας για τον Α.Σ.Ο. και για τους 


οινοπνευματοποιούς Β' κατηγορίας, θα καθορισθεί με νεότερη από¬ 
φασή μας, με βάση την περιεκτικότητα της μέλασσας σε ζάχαρα που 
εκφράζονται σε ιμβερτοζάχαρο και την απόδοση των ζαχάρων αυ¬ 
τών σε οινόπνευμα, που θα καθοριστεί σύμφωνα με τις διατάξεις του 
Κ.Ν.Φ.Ο. 

β. Η συγκέντρωση του δείγματος της μέλασσας και η αποθή¬ 
κευσή του, για την περίπτωση που θα αποφασισθεί βιομηχανικό πεί¬ 
ραμα, για τον καθορισμό της απόδοσης της μέλασσας σε οινόπνευμα, 
θα γίνει με τη μέριμνα του Α.Σ.Ο. και με τη συνεργασία των Υπηρε¬ 
σιών του Γενικού Χημείου του Κράτους. 

3.α. Η συνολική ποσότητα των 45.000 τόνων μέλασσας, κατανέ- 
μεται για την κατεργασία της στα οινοπνευματοποιία Β’ κατηγο¬ 
ρίας ως εξής: 


1. Α.Ε. Στ. Χατζηδήμας - Λάρισα 

2. ΗΒΗ Α.Ε. Ν. Φάληρο 

3. Β.Γ. Σπηλιόπουλος - Πάτρα 

4. Αφοί Κονιόρδου - Ηράκλειο 

5. Α.Θ.Ο.Ε. - Βόλος 

6. ΕΡΚΙΣ - Μέγαρα 

7. Γεωργική Βιομ. Καλαμάτας (ΑΕΒ) 

8. Α.Ε. ΑΛΙΠΡΑΝΤΗΣ - Θεσ/νίκη 

9. Χ.Ε ΓΙΑΝΝΟΥΛΗΣ 


Ποσοστό; % Τόν. μέλασσας 


19,5 

8.775 

19,0 

8.550 

17,0 

7.650 

12,5 

5.625 

7,5 

3.375 

4,5 

2.025 

4,0 

1.800 

12,0 

5.400 

4,0 

1.800 

ΤΟΟ/3 

453300 


β. Κάθε οινοπνευματοποιός δικαιούται να παραλάβει από την Ελ¬ 
ληνική Βιομηχανία Ζάχαρης την ποσότητα μέλασσας που μένει, αν 
από την ποσότητα που δικαιούται, με βάση την κατανομή που ανα- 
φέρεται πιο πάνω, αφαιρεθεί η ποσότητα που είχε παραλάβει έναντι 
μελλοντικής κατανομής με τις αποφάσεις μας 16217/4181/ 
30.8.88 και 18434/4825/5.10.1988. 

4. α. Ο Α.Σ.Ο. θα παραδώσει στους οινοπνευματοποιούς Β’ κατη¬ 
γορίας, σύμφωνα με τα ποσοστά τους, που αναφέρονται στην παρά¬ 
γραφο 3α, την ποσότητα της σταφίδας που έχει στις αποθήκες του 
κατά την υπογραφή της παρούσας απόφασης και η οποία θεωρείται 
ότι καλύπτει το τρέχον, από την υπογραφή της παρούσας, δίμηνο. 

- Στο τέλος κάθε διμήνου ο Α.Σ.Ο. θα παραδίνει στους οινοπνευ- 
ματοποιούς, πάντα σύμφωνα με τα ποσοστά τους, την ποσότητα της 
σταφίδας που θα έχει συγκεντρώσει στο δίμηνο αυτό. 

- Κατά τη διάρκεια κάθε διμήνου μπορεί ο Α.Σ.Ο. να παραδίνει 
σε ένα οινοπνευματοποιό, ύστερα από αίτησή του και ποσότητα στα¬ 
φίδας πέραν της κατανομής του προηγούμενου διμήνου. Η ποσότητα 
αυτή θα (αντιστοιχεί στο ποσοστό του οινοπνευματοποιού στην ποσό¬ 
τητα σταφίδας, που έχει μέχρι τότε συγκεντρώσει ο Α.Σ.Ο., από την 
έναρξη του νέου διμήνου, και θα συνυπολογισθεί στην κατανομή του 
οινοπνευματοποιού για το επόμενο δίμηνο. 

- Η ποσότητα σταφίδας όλη ή και μέρος από εκείνη που κατανε- 
μήθηκε σε έναν οινοπνευματοποιό και δεν την παράλαβε μέσα στο δί¬ 
μηνο, θα κατανέμεται μεταξύ όλων και σύμφωνα με τα ποσοστά 
τους, μαζί με τη σταφίδα του νέου διμήνου. 

β. Με απόφαση του Υπουργού των Οικονομικών και ύστερα από 
αίτηση των ενδιαφερομένων οινοπνευματοποιιών Β' κατηγορίας, θα 
επιτρέπεται, πριν από τη λήξη κάθε διμήνου, που αναφέρεται στην 
παράγραφο 3α, 3β και 4α της ΚΥΑ 16986/4337/5.10.88 να 
ανταλλάσσονται μεταξύ των οινοπνευματοποιιών πρώτες ύλες οινο¬ 
πνευματοποιίας, ή να εκχωρεί ένα εργοστάσιο σε άλλο τέτοιες πρώ¬ 
τες ύλες χωρίς ανταλλαγή, προκειμένου να εξασφαλισθεί η ομαλή 
λειτουργία τους και η επάρκεια της χώρας στα διάφορα είδη οινο¬ 
πνεύματος. 

5, α. Ο Α.Σ.Ο. σε συνεργασία με την Ελληνική Βιομηχανία Ζάχα¬ 
ρης, θα πρέπει να τροφοδοτούν τα οινοπνευματοποιία με ποσότητα 
μέλασσας για αποθήκευση τέτοια, ώστε να μη δημιουργείται πρό¬ 
βλημα στους αποθηκευτικούς χώρους της Ελληνικής Βιομηχανίας 
Ζάχαρης, να εξασφαλίζεται η ομαλή λειτουργία τους, χωρίς όμως να 
αποθηκεύονται σε αυτά υπερβολικές ποσότητες, που στη συνέχεια 
δημιουργείται θέμα μεταφορικών, προκειμένου να μεταφερθεί μέρος 
αυτής της μέλασσας σε άλλα εργοστάσια, για οινοπνευματοποί- 
ηση. 

β. Επίσης ο Α.Σ.Ο., σε συνεργασία με την Ελληνική Βιομηχανία 
Ζάχαρης, κατά τη διάθεση των πρώτων υλών οινοπνευματοποιίας 
όπως είναι η σταφίδα και η μέλασσα, θα πρέπει να λαμβάνουν υπόψη 

τους τις αποστάσεις των οινοπνευματοποιιών από τους χώρους διά¬ 
θεσης αυτών των πρώτων υλών, ώστε η διάθεση αυτή να επιβαρύνει 
τα οινοπνευματοποιία με τα ίδια, κατά το δυνατόν, μεταφορικά 
έξοδα. 

γ. Σε όλες τις περιπτώσεις που παραδίνεται μέλασσα από τον 
Α.Σ.Ο., από ένα εργοστάσιο που είχε αποθηκευτεί αλλά δεν είχε 
αγορασθεί για κατεργασία σε άλλο, η δειγματοληψία θα γίνεται από 
τον Α.Σ.Ο., παρουσία χημικού της αρμόδιας Διεύθυνσης Χημικών 
Υπηρεσιών και των εκπροσώπων των εργοστασίων, η δε χρεωπί- 
στωση των ζαχάρων θα γίνεται με βάση την ανάλυση που θα κάνει η 
αρμόδια Διεύθυνση Χημικών Υπηρεσιών, που εποπτεύει το εργοστά¬ 
σιο, από το οποίο παραλαμβάνεται η μέλασσα. 

6. Επιτρέπεται, ύστερα από σχετική απόφαση της Διεύθυνσης 
Παραγωγής και Διακίνησης Οινοπνεύματος του Γ.Χ.Κ., στα οινο¬ 
πνευματοποιία Β' κατηγορίας να κατεργαστούν μέλασσα που θα 
παραλάβουν μαζί με άλλες πρώτες ύλες παραγωγής οινοπνεύματος, 
υπό τον όρο ότι, το οινόπνευμα που θα παραχθεί θα χαρακτηρίζεται 
σαν «οινόπνευμα γεωργικής προέλευσης». 

7. Τα οινοπνευματοποιία Β' κατηγορίας πρέπει πριν από την 
έναρξη κατεργασίας της μέλασσας, να ζητήσουν να λάβουν, από την 
αρμόδια εποπτεύουσα αυτά Χημική Υπηρεσία του Γ.Χ.Κ., την άδεια 
κατεργασίας, όπως ορίζουν οι διατάξεις του Κ.Ν.Φ.Ο. 

8. Κάθε λεπτομέρεια της απόφασης αυτής ορίζεται με απόφαση 
του Υπουργού των Οικονομικών. 

9. Η απόφασή μας αυτή, που η ισχύς της αρχίζει από την ημερο¬ 
μηνία της υπογραφής της, να δημοσιευτεί στην Εφημερίδα της Κυ- 
βερνήσεως. 

Αθήνα, 8 Νοεμβρίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦- 

Αριθ. 83652 (3) 

Καθορισμός αμοιβών Δικαστικών επιμελητών. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ ΚΑΙ 
Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη τις διατάξεις των άρθρων 46 και 47 του Ν.Δ/ 
τος 1210/72 «περί Κώδικος Δικαστικών Επιμελητών», αποφασί¬ 
ζουμε: 

Καθορίζουμε τις αμοιβές των Δικαστικών Επιμελητών σύμφωνα 
με τις πιο πάνω διατάξεις του Ν.Δ/τος 1210/72, για τις πράξεις 
που ενεργούν όπως παρακάτω. 

Α' ΕΠΙΔΟΣΗ 

α) Για επίδοση δικογράφου ή οποιουδήποτε άλλου εγγράφου και 
τη σύνταξη της σχετικής έκθεσης, εφόσον αυτή έχει ένα μόνο φύλλο 
σε εννιακόσιες (900) δραχμές. 

β) Αν η έκθεση επίδοσης έχει περισσότερα από ένα φύλλα, για 
κάθε επόμενο φύλλο εκατόν πενήντα (150) δραχμές. 

γ) Σε περίπτωση θυροκόλλησης, για την εγχείρηση στον προϊστά¬ 
μενο του Αστυνομικού τμήματος, ή Σταθμού, ή στον Πρόεδρο της 
Κοινότητας, αντίγραφου του εγγράφου που θυροκολλήθηκε, σύμ¬ 
φωνα με το άρθρο 128 παρ. 4 του Κ. Πολ. Δικ. όπως τροποποιή¬ 
θηκε με το Ν.Δ/γμα 490/74, και τη σύνταξη της σχετικής απόδει¬ 
ξης, εκατόν πενήντα (150) δραχμές. 

δ) Για την παράδοση γραπτής ειδοποίησης στο ταχυδρομικό γρα¬ 
φείο σύμφωνα με το άρθρο 2 παρ. 4 εδαφ. γ' του Ν.Δ/τος 490/74 
εκατόν πενήντα (150) δραχμές. 

ε) Για τη σύνταξη της βεβαίωσης, κατά το άρθρο 2 παρ. 4 εδ. γ 
του Ν.Δ/τος 490/74, παράδοσης της πιο πάνω γραπτής ειδοποίη¬ 
σης στο ταχυδρομικό γραφείο, εκατόν πενήντα (150) δραχμές. 

στ) Αν από την έκθεση επίδοσης φαίνεται, ότι έχουν επιδοθεί πε¬ 
ρισσότερα από ένα έγγραφα που αναγράφονται σ’ αυτή χωριστά, ή 
ότι στο έγγραφο που επιδόθηκε ήταν ενσωματωμένα περισσότερα 
έγγραφα, από τα οποία για το καθένα χρειαζόταν χωριστή επίδοση, 
ο Δικαστικός Επιμελητής λαμβάνει για το «πρώτο έγγραφο» ολό- 
' κληρη την αμοιβή, και για κάθε ένα από τα υπόλοιπα τη μισή. 

ζ) Για την αμοιβή μάρτυρα που συμμετέχει στη θυροκόλληση 
κάθε εγγράφου, ο Δικαστικός Επιμελητής λαμβάνειι τριακόσιες 
(300) δραχμές. 


η) Σε περίπτωση που η επιδότηση ματαιωθεί, από λόγο ανεξάρ¬ 
τητο από τη θέληση του Δικαστικού Επιμελητή, δικαιούται αυτός 
ολόκληρο το ποσό της πιο πάνω αμοιβής. 

Β' ΚΑΤΑΣΧΕΣΗ 

α) Για την ενέργεια αναγκαστικής ή συντηρητικής κατάσχεσης 
ανάλογα με το ποσό της απαίτησης για την οποία γίνεται η κατά¬ 
σχεση, η αμοιβή καθορίζεται με την παρακάτω κλίμακα: 

1. Για απαίτηση μέχρι ποσού πενήντα χιλιάδων (50.000) δραχ¬ 
μές τρεις χιλιάδες πεντακόσιες (3.5θ0). 

2. Για το ποσό της απαίτησης από πενήντα χιλιάδες μία 
(50.001) δραχμές μέχρι ένα εκατομμύριο (1.000.000) δραχμές, 
υπολογίζεται ποσοστό δύο και πέντε στα εκατό (2,5%) και 

3. Για το ποσό της απαίτησης από ένα εκατομμύριο μία 
(1.000.001) δραχμές και άνω υπολογίζεται ποσοστό αμοιβής ένα 
στα εκατό (1%) που δέν μπορεί να υπερβαίνει τις πενήντα πέντε χι¬ 
λιάδες (55.000) δραχμές. 

β) Αν με την ίδια έκθεση κατάσχεσης κατάσχονται περισσότερα 
από ένα ακίνητα, πλοία ή αεροσκάφη, ο Δικαστικός Επιμελητής δι¬ 
καιούται χωριστής αμοιβής για κάθε ένα από αυτά, με βάση το ποσό 
της απαίτησης, για την οποία γίνεται η κατάσχεση, σύμφωνα με την 
παραπάνω κλίμακα. 

Γ' ΠΛΕΙΣΤΗΡΙΑΣΜΟΣ 

α) Για τη σύνταξη κάθε προγράμματος (αρχικού ή επαναληπτι¬ 
κού) πλειστηριασμού ή αναπλειστηριασμού ανάλογα με το ποσό της 
απαίτησης για την οποία επισπεύδεται ο πλειστηριασμός ή αναπλει¬ 
στηριασμός η αμοιβή καθορίζεται με την πιο πάνω κλίμακα. 

1. Για απαίτηση μέχρι ποσού πενήντα χιλιάδων (50.000) δραχ¬ 
μών τρεις χιλιάδες πεντακόσιες (3.500) δραχμές. 

2. Για το ποσό της απαίτησης πέρα από πενήντα χιλιάδες μία 
(50.001) δραχμές μέχρι ένα εκατομμύριο (1.000.000) δραχμές, 
υπολογίζεται ποσοστό δύο στα εκατό (2%) και 

3. Για το ποσό της απαίτησης πέρα από ένα εκατομμύριο μία 
(1.000.001) δραχμές υπολογίζεται ποσοστό αμοιβής ένα στα εκατό 
(1%) που δεν μπορεί να υπερβεί τις είκοσι δύο χιλιάδες (22.000) 
δραχμές. 

β) Αν το πρόγραμμα (αρχικό ή επαναληπτικό) εκδοθεί για διενέρ¬ 
γεια πλειστηριασμού δικαστικής διανομής κατά το άρθρο 484 του 
Κ.Πολ.Δικ. ως και στην περίπτωση του άρθρου 1021 του ίδιου Κώ¬ 
δικα ή με άλλη διάταξη Νόμου και δεν υπάρχει ποσό απαίτησης, η 
αμοιβή του Δικαστικού Επιμελητή καθορίζεται σύμφωνα με την πιο 
πάνω κλίμακα, με βάση το ποσό της αξίας των πλειστηριαζομένων 
πραγμάτων που αναγράφονται στην απόφαση διανομής ή αν η δικα¬ 
στική απόφαση δεν καθορίζει αξία αυτών των πραγμάτων, τότε η 
αμοιβή καθορίζεται με βάση το ποσό που αναφέρεται στην έκθεση 
εκτίμησης του Δικαστικού Επιμελητή ή του Δικαστηρίου, σε περί¬ 
πτωση που με αίτηση διορθωθεί αυτή. 

γ) Σε περίπτωση που γίνει κήρυξη κατά την προδικασία του πλει- 
> στηριασμού, σύμφωνα με τα άρθρα 943, 960, 999 παράγρ. 2 περ. 
β' του Κ. Πολ. Δικ. ή με άλλη διάταξη νόμου, ο δικ. επιμελητής δι¬ 
καιούται δρχ. εννιακόσιες (900). 

δ) Για αμοιβή του κήρυκα που προσλαμβάνει ο δικαστικός επιμε¬ 
λητής για διενέργεια κήρυξης, κατά την προδικασία του πλειστηρια- 
σμού, δρχ. εννιακόσιες (900). 

Δ' ΕΚΤΕΛΕΣΗ ΔΙΑΦΟΡΟΥ ΑΝΤΙΚΕΙΜΕΝΟΥ 

α) Αν το αντικείμενο της εκτέλεσης δεν αφορά κατάσχεση αλλά 
αφαίρεση αποβολή, εγκατάσταση, μεσεγγύηση, προσωπική κρά¬ 
τηση, έξωση κ.λπ. για την ενέργεια κάθε μιας από αυτές η αμοιβή 
του Δικαστικού Επιμελητή είναι από δραχμές χίλιες πεντακόσιες 
(1.500) και δεν μπορεί να υπερβεί τις δραχμές δέκα πέντε χιλιάδες 
(15.000), ανάλογα με τις δυσχέρειες που εμφανίζονται και την απα¬ 
σχόληση του Δικαστικού Επιμελητή, μετά από συμφωνία με τον 
εντολέα του. 

β) 'Οταν πρόκειται για περιγραφή και εκτίμηση στις περιπτώσεις 
των άρθρων 484 και 1021 του Κ. Πολ. Δικ. ή άλλης διάταξης Νό¬ 
μου η αμοιβή του Δικαστικού Επιμελητή καθορίζεται σύμφωνα με 
την κλίμακα του Β' Κεφαλαίου παρ. 1, 2 και 3, με ανάλογη εφαρ¬ 
μογή και του εδ. β' του ίδιου Κεφαλαίου, υπολογίζεται δε με βάση το 
ποσό της εκτίμησης του αντικειμένου. 

Ε' ΔΙΚΑΙΩΜΑΤΑ ΜΑΡΤΥΡΩΝ ΣΤΗΝ ΕΚΤΕΛΕΣΗ 

Για δικαιώματα μαρτύρων που προσλαμβάνει ο Δικαστικός Επι¬ 
μελητής σε κάθε πράξη δικαιούται δραχμές οκτακόσιες (800) για 
κάθε ένα από αυτούς. 

ΣΤ' ΜΑΤΑΙΩΣΗ ΤΗΣ ΕΚΤΕΛΕΣΗΣ 

Ο Δικαστικός Επιμελητής πριν αρχίσει την εκτέλεση, είναι υπο¬ 
χρεωμένος να ζητήσει τη θεληματική συμμόρφωση προς τον εκτε- 
λούμενο τίτλο, εκείνου εναντίον του οποίου πρόκειται να γίνει η εκτέ¬ 
λεση. Σ’ αυτή την περίπτωση, καθώς και σε κάθε περίπτωση που 
πριν αρχίσει την εκτέλεση υποχρεωθεί να αποχωρήσει, λόγω μαται- 
ώσεως της εκτέλεσης, για λόγους ανεξάρτητους από τη θέλησή του, 
δικαιούται το μισό της πιο πάνω αμοιβής. 

Εάν όμως έχει ήδη αρχίσει η εκτέλεση και διακοπεί, για λόγους 
ανεξάρτητους από τη θέληση του Δικαστικού Επιμελητή, που ανα¬ 
γράφονται στη σχετική έκθεση, τότε αυτός δικαιούται ολόκληρο το 
ποσό της πιο πάνω αμοιβής. 

Ζ' ΓΕΝΙΚΑ ΘΕΜΑΤΑ 

α) Για κάθε έρευνα στα βιβλία Μεταγραφών, Υποθηκών, Κατα¬ 
σχέσεων και Διεκδικήσεων, για διαπίστωση της περιουσιακής κατά¬ 
στασης εκείνου, εναντίον του οποίου γίνεται η εκτέλεση, δικαιούται ο 
Δικαστικός Επιμελητής ως αμοιβή, δραχμές επτακόσιες πενήντα 

(750). 

Η ίδια αμοιβή καταβάλλεται και για την έρευνα των μητρώων αε¬ 
ροσκαφών, αυτοκινήτων ή άλλων οχημάτων, νηολογίων, υποθηκο- 
λογίων και λοιπών δημοσίων βιβλίων, για διαπίστωση της περιου¬ 
σιακής κατάστασης εκείνου, σε βάρος του οποίου γίνεται η εκτέλεση. 

β) Αν η πράξη εκτέλεσης ή άλλη πράξη διαρκέσει περισσότερο από 
μία μέρα, τότε ο Δικαστικός Επιμελητής για κάθε επιπλέον μέρα δι¬ 
καιούται δραχμές χίλιες (1,000) για τον εαυτό του και δραχμές τε¬ 
τρακόσιες (400) για το μάρτυρα. 

γ) Αν η επίδοση ή εκτέλεση γίνεται νύχτα ή Κυριακή ή άλλη κατά 
νόμο εξαιρετέα ημέρα, σύμφωνα με τις διατάξεις των άρθρων 125 
και 929 παρ. 3 του Κ. Πολ. Δικ. ή άλλης διάταξης νόμου τότε η 
αμοιβή του Δικαστικού επιμελητή προσαυξάνεται κατά εβδομήντα 
πέντε στα εκατό (75%). Η ίδια προσαύξηση γίνεται και στην αμοιβή 
των προσώπων που συμμετέχουν σ’ αυτή την επίδοση ή εκτέλεση. 

δ) Για τη σύνταξη κάθε έκθεσης, εκτός της παραγράφου Αα της 
παρούσας (έκθεσης επίδοσης), ο Δικαστικός Επιμελητής λαμβάνει 
για το πρώτο φύλλο δραχμές τριακόσιες (300), και για κάθε επό¬ 
μενο φύλλο δραχμές εκατόν πενήντα (150). 

ε) Για κάθε φύλλο αντιγράφου που εκδίδει ο Δικαστικός Επιμελη¬ 
τής, δικαιούται δραχμές τριακόσιες (300). 

στ) Για τη σύνταξη περίληψης έκθεσης κατάσχεσης, ή προγράμ¬ 
ματος πλειστηριασμού ή αναπλειστηριασμού καθώς και περίληψη 
κάθε δικογράφου που κοινοποιείται ή εγγράφου δραχμές εκατόν πε¬ 
νήντα (150). 

ζ) Για τη σύνταξη κάθε αίτησης, δραχμές εκατόν πενήντα (150). 
η) Για την έκδοση πιστοποιητικού ή βεβαίωσης δραχμές εκατόν 
πενήντα (150). 

θ) Για την κατάθεση εγγράφων στον υπάλληλο του πλειστηρια- 
σμού ή αναπλειστηριασμού, δραχμές εκατόν πενήντα (150). 

ι) Για τη δημοσίευση κάθε εγγράφου εκτέλεσης ή επίδοσης, δραχ¬ 
μές τριακόσιες (300). 

ια) Για επιδόσεις, εκτελέσεις, και άλλες πράξεις, που γίνονται από 
Δικαστικό Επιμελητή, εκτός της έδρας του, λαμβάνει, εκτός από τα 
οδοιπορικά έξοδα, (εισιτήρια) και πρόσθετη αμοιβή από δραχμές 
(22) είκοσι δύο για κάθε χιλιόμετρο, τόσο για τη μετάβαση στον 
τόπο της ενέργειας της πράξης, όσο και την επιστροφή του. 

ιβ) Αν για την ενέργεια οποιασδήποτε πράξης είναι αναγκαία και 
η μετάβαση μάρτυρα ή μαρτύρων, εκτός της έδρας του Δικαστικού 
Επιμελητή λαμβάνει αυτός πρόσθετη αμοιβή για κάθε μάρτυρα 
εκτός από τα οδοιπορικά τους έξοδα (εισιτήρια) και δραχμές είκοσι 
δύο (22), για κάθε χιλιόμετρο τόσο για τη μετάβαση στον τόπο ενέρ¬ 
γειας της πράξης, όσο και για την επιστροφή τους, 

ιγ) Στις πιο πάνω περιπτώσεις ια και ιβ της παρούσας ως σημείο 
αφετηρίας για τον υπολογισμό της χιλιομετρικής απόστασης λαμβά- 
νεται το κέντρο της πόλης (Δήμου ή Κοινότητας) που διατηρεί το 
γραφείο ο Δικαστικός Επιμελητής. Αν αυτός διατηρεί περισσότερα 
από ένα γραφεία, σύμφωνα με τη διάταξη του άρθρου 21 Ν.Δ/τος 


1210/72, αφετηρία είναι το κέντρο της πόλης, (Δήμου ή Κοινότη¬ 
τας) που είναι το γραφείο του και η οποία βρίσκεται πιο κοντά στον 
τόπο ενέργειας της πράξης. 

ιδ) Σε δύσκολες επιδόσεις ή εκτελέσεις και λοιπές πράξεις, η 
αμοιβή του Δικαστικού Επιμελητή μπορεί να είναι μεγαλύτερη από 
αυτή που καθορίζεται πιο πάνω, μετά από συμφωνία με τον εντολέα 
του, αλλά σε καμιά περίπτωση η μεγαλύτερη αυτή αμοιβή θα βαρύ¬ 
νει αυτόν, στον οποίο γίνεται η επίδοση ή κατά του οποίου γίνεται η 
εκτέλεση. 

Η παρούσα θα ισχύσει από την ημέρα που θα δημοσιευθεί στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 9 Νοεμβρίου 1988 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 
-♦- 

Αριθ. 21742/3214 (4) 

Καθορισμός των ορίων της Βιομηχανικής Περιοχής Σητείας (Ν. Λα- 
σιθίου) στη θέση «Νταούσο» της κτηματικής περιφέρειας Σητείας. 

ΟΙ ΑΝΑΠΛ. ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 4458/1965 «Περί Βιομηχανικών Περιο¬ 
χών», όπως τροποποιήθηκε και συμπληρώθηκε από το Ν. 742/ 
1977 «περί τροποποιήσεως και συμπληρώσεως του Ν. 4458/1965 
«περί Βιομηχανικών Περιοχών και ρυθμίσεως συναφών θεμάτων» 
(ΦΕΚ 319 Α’/17.10.77) και ειδικότερα το άρθρο 1, παρ. 1, εδάφ. 
(γ) και το άρθρο 7 παρ. 5 αυτού. 

2. Το Π. Δ/γμα αρ. 136/28.3.1986 (ΦΕΚ 48 Α-/21.4.1986) 
«Ίδρυση Βιομηχανικών Περιοχών (ΒΙ.ΠΕ.) στους Νομούς της Χώ¬ 
ρας». 

3. Το Νόμο 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137 Α'/26.7.1985) και ειδικότερα το άρθρο 23 και 
το άρθρο 24, παρ. 3 στοιχ. (θ) αυτού. 

4. Το Π. Δ/γμα 437/18.9.1985 (ΦΕΚ 157 Α'/19.9.1985) 
«Καθορισμός και ανακατανομή των αρμοδιοτήτων των Υπουρ¬ 
γείων» και ειδικότερα του άρθρου 10, παρ. 4 και του άρθρου 13, 
παρ. 1 αυτού. 

5. Τις διατάξεις του Ν. 1032/1980 «Περί συστάσεως Υπουρ¬ 
γείου Χωροταξίας, Οικισμού και Περιβάλλοντος» και ειδικότερα 
των άρθρων 2, 3 και 7 αυτού. 

6. Το Π. Δ/γμα αριθ. 456/25.9.1985 (ΦΕΚ 163 Α'/ 
26.9.1985) «Μεταφορά αρμοδιοτήτων Υπηρεσιών και Προσωπικού 
στα Υπουργεία κ.λπ.» και ειδικότερα του άρθρου 1, εδάφ. (α) και του 
άρθρου 2, παρ. 1 στοιχ. (Β) αυτού. 

7. Το Π. Δ/γμα αρ. 229/10.7.1986 (ΦΕΚ 96 Α’/16.7.86) 
«Σύσταση και Οργάνωση της Γενικής Γραμματείας Βιομηχα¬ 
νίας». 

8. Την Απόφαση αρ. Υ. 1321/25.9.1987 (ΦΕΚ 531Β’/ 

30.9.1987) του Πρωθυπουργού, σχετικά με τον καθορισμό αρμο¬ 
διοτήτων στον Αναπληρωτή Υπουργό Βιομηχανίας, Ενέργειας και 
Τεχνολογίας Κ. Παπαναγιώτου. 

9. Την Απόφαση αρ. Υ. 1436/15.10.1987 (ΦΕΚ 549 Β'/ 

16.10.1987) του Πρωθυπουργού, σχετικά με τον καθορισμό αρμο¬ 
διοτήτων στον Αναπληρωτή Υπουργό Περιβάλλοντος, Χωροταξίας 
και Δημοσίων Έργων Μανόλη Παπαστεφανάκι. 

10. Τις διατάξεις των άρθρων 1 μέχρι και 7 του Α.Ν. 2344/ 
1940 «περί αιγιαλού και παραλίας», όπως τροποποιήθηκαν και συ¬ 
μπληρώθηκαν με τις διατάξεις: α) του άρθου 13 του Ν. 1078/1980 
και β) του άρθρου 23 του Ν. 1337/1983. 

11. Την αρ. 42/7.5.88 απόφαση της Επιτροπής της Ελληνικής 
Τραπέζης Βιομηχανικής Αναπτύξεως Α.Ε., που προβλέπεται στην 
παρ. 1 του άρθρου Ι,του Ν. 742/1977, αποφασίζουμε: 

Την οριοθέτηση της Βιομηχανικής Περιοχής Σητείας (Ν. Λασι- 

θίου) εκτάσεως 840 στρεμμάτων περίπου, στη θέση «Νταούσο», που 
ανήκει στην κτηματική περιφέρεια της πόλεως Σητείας του Νομού 
Λασιθίου, για την εγκατάσταση πάσης φύσεως βιομηχανικών και 
βιοτεχνικών επιχειρήσεων, καθώς και επιχειρήσεων επεξεργασίας, 
αποθηκεύσεως και εμπορίας αγροτικών προϊόντων. 

Η θέση της Βιομηχανικής Περιοχής φαίνεται στο συνημμένο σχέ¬ 
διο οριοθέτησης με αριθμό 325/3.3.1988 σε κλίμακα 1:5.000 της 
Διεύθυνσης Περιφερειακής Αναπτύξεως και Βιομηχανικής Υποδο¬ 
μής της ΕΤΒΑ Α.Ε. 

Η ακριβής θέση της έκτασης αυτής, που ορίζεται από τα σημεία 
Α,Β,Γ,Δ,Ε,Ζ,Η,Θ,Ι,Α τα οποία έχουν τις πιο κάτω συντεταγμένες, 
οι οποίες αναφέρονται στο κέντρο φύλλου χάρτου 1:100.000 «ΣΗ- 
ΤΕΙΑ - ΙΕΡΑΠΕΤΡΑ», φ=35° 15\ λ=02° 15\ 


Σημείο Α με συντεταγμένες περίπου χ= 10.008 

ψ= -3.298 

Σημείο Β » 

» 

» χ= 10.002 

ψ= -3.640 

Σημείο Γ » 

» 

» χ- 9.875 

ψ= -3.855 

Σημείο Δ » 

» 

» χ= 9.485 

ψ= -4.120 

Σημείο Ε » 

» 

» χ= 9.478 

ψ= -4.340 


Σημείο Ζ με συντεταγμένες περίπου χ= 9.920 ψ—4.470 

Σημείο Η» » » ■ χ= 10.320 ψ= —4.470 

Σημείο Θ » » » χ= 10.720 ψ = —4.025 

Σημείο I » » » χ = 10.635 ψ = —3.785 

Ειδικότερα προς Βορρά έχει όριο τη θάλασσα (Όρμος Φανερωμέ¬ 
νης) επί πλευράς (ΑΙ) μήκους 800 μ. περίπου (σε ευθεία γραμμή), 
όπου τα σημεία Α και I έχουν τις προαναφερόμενες συντεταγμένες. 
Επίσης Ανατολικά τμήμα του ορίου από το σημείο θ μέχρι το σημείο 
I ακολουθεί τον άξονα του ρέμματος «Βαθύ Ποτάμι» όπου τα σημεία 
Θ και I έχουν τις προαναφερόμενες συντεταγμένες, ενώ Δυτικά 
τμήμα του ορίου από το σημείο Β μέχρι το σημείο Α ακολουθεί τον 
άξονα του ρέμματος «Μέλισσα» όπου τα σημεία Α και Β έχουν τις 
προαναφερόμενες συντεταγμένες. 

Η απόφαση αυτή να δημοσιευθεί στην Εφημερίδα της Κυβερνή- 
σεως. ο 

Αθήνα, 5 Οκτωβρίου 1988 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Μ. ΠΑΠΑΣΤΕΦΑΝΑΚΙΣ 


ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Κ. ΠΑΠΑΙΜΑΓΙΩΤΟΥ 
















